hu hu hu hu en en hu sv de en en hu hu hu hu it en pt hu hu hu hu hu de hu hu en en hu hu hu hu hu hu en hu hu en hu hu hu en fr en hu en hu en hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Ezt kapod a világ legfelkapottabb FinTech képzésén | FinTechZone
írta NÉMETH MONIKA | 2017. 01. 23. | Banki és fintech hírek, Fintech kitekintő, Összes hír
Fintech Akadémia | MIT FinTech
Beiratkoztunk az MIT FinTech kurzusra, és megnéztük, mit adnak 2600 USD-ért, kb. 750 ezer forintért. Mutatjuk az első két hónap tapasztalatait!
Tavaly november végén elstartolt az MIT FinTech kurzus második évfolyama. Az első évfolyam végzőseinek beszámolói alapján itt olyan tudást, tapasztalatot kapsz, amit nehezen tudnál összegyűjteni. Ha puding, akkor legyen nagykanál! Benéztünk ide (is)!
Jelentkezés után szinte azonnal impresszív leaflet, publikusan el nem érhető piaci, technológiai, business insight-ok lepték el az e-mail fiókomat. Első wow effektus: érdemi szakmai anyagok, nem marketing rizsa!  Honor Code és egyéb, a szellemi jogokat védő nyilatkozatok kitöltése, online profil kialakítása, és végre megnyílt a neves egyetem belső kollaborációs és e-learning világa. Gyors csekkolás, mennyi magyar van a második évfolyamon és íme:
816 hallgató a fintech kurzuson, ebből 5 magyar.
Folyamatos, de mégsem tolakodó személyes kommunikáció
3 mentor, egy coach és technikai személyzet – Ők azok, akik nap mint nap kommunikálnak velünk, segítenek az eligazodásban, szakmai kérdéseinkre válaszolnak online vagy telefonon. Fiatalok és nagyon segítőkészek. Az én coachom például Dél-Afrikából keres meg minden héten legalább egyszer, hogy érdeklődjön, van-e bármi nehézségem. Igen, van!
Az egyetlen nehézség: az idő.
A tananyag és a feladatok
Minden héten kedd estig kell a beadandókat, teszteket teljesítenünk. A legtöbb időt mégsem ez, hanem a network, a posztok, pitchek megtekintése, értékelése, a válaszadás igényli. (Most is, ahogy nézem 108 olvasatlan poszt várja, hogy reagáljak.)
A „Fintech alapok” modul még egyéni munkával, egyéni tanulással telt, majd mindannyiunktól vártak egy számunkra releváns probléma megoldására ötletet, melyet videó pitch formájában egy percben kellett ismertetnünk. Az így feltárt ötleteket „beszavazó show” követte, azaz szavaztunk, hogy mely ötlet nyerte el tetszésünket és javasoljuk részletes kidolgozásra projektmunka formájában.
Egyik kedvenc előadóm,  Alex Pentland professzor gyakorlati alkalmazás, kihívások, hasznok szempontjából érthetően magyarázza el számunkra a
mesterséges intelligencia, blockchain, encryption és hasonló technikai megoldások és a pénzügyi világ, illetve a társadalmi reakciók, társadalmi hasznok összefüggéseit.
A modulban bemutatott startupok közül már  korábban is ismertem az Insurify-t, azonban alapítója, Snejina Zacharia videó interjúja hozta igazán közel hozzám ezt az InsurTech megoldást.
Megfogott  a First Access,  az adatmonetizálásban, adatok prediktív feldolgozásában kiemelkedő startup megoldása is.
Mindkét megoldás valós problémára ad valódi megoldást. De amitől közel kerültek hozzám, az a két CEO egyénisége: gyors reakció egy problémára, kitartás, kreativitás és végtelen tudatosság jellemzi őket. Nicole Van Der Tuin, a First Access CEO lelkesedése és professzionalitása kifejezetten magával ragadó.
Az első team munka: fintech startup elemzése
Szerencsére azt a céget választotta a csapatunk, amelyik engem azonnal megfogott; nyert a First Access. 🙂 Szóval a kérdések, amelyek mentén elemeznünk kell a fintech startup-ok:
– Milyen problémára keresi a cég a választ?
– Ki a célcsoport?
– Mi a cég egyedi értékajánlata és hogyan lesz bevétele?
Bár a modulban bejátszott videók beszédesek voltak, mégis jelentős desk research munkát kellett beletennünk.
( Jók voltunk, egy órával a határidő előtt megugrottuk. 🙂 )
Mi a következő challenge, ami ránk vár? See You Soon!
← Női FinTech vagyonmenedzser kvantumfizikusból Jön a Facebook bankolás! Ugyanaz lesz a bankunk, ami a kedvenc plázánk és maga a nappalink →
A Magyar Telekomnál szabályozással, majd “smart” projektekkel foglakozott. A pénzügyi szektorban végmenő digitális transzformáció kísértetiesen hasonlít a telko iparág átalakulására, így korábbi tapasztalatait most a digi pénzügyek világában hasznosítja. Ha ma lenne óvodás, akkor a PSD2 lenne belevarrva a takarójába. A #regtech trendeket és megoldásokat is vizsgálja a szabályozói kihívások mellett. #banktech #regtechguru
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.